 Muuse Biixi Cabdi waxa uu bulshada walaalaha ah ee degmada Ceel-afweyn ku dhiirrigeliyey inay midnimadooda iyo wada-jirkooda ka shaqeeyaan, kana dheeraadaan wax kasta oo sii hurin kara xurgufta dhexdooda taalla, waxaana isaga oo arrimahaas ka hadlaya uu yidhi, Baaq nabadeed ayaan u dirayaa beelaha walaalaha ee degmada Ceel-afweyn ku dagaallamaya, dadkaasina waa dad dhaleeya ah oo waxay yihiin aan maanta la isu sheegaynin, dad kala maarmaya oo meel kala tegayana maaha, Ilaahay baana meesha ku abuuray, muddo sanad iyo dheeraad ahna colaad dheer bay ku jireen, waxaana ku dhacay khasaare weyn oo dhimasho, barokac, colaad iyo caydh ba leh, qarankana naxdin weyn bay ku tahay inuu maanta haddana dagaal kale ka bilaabmo halkaas. 